Քրիստոսի մարդեղությունը եկավ փաստելու, որ Երկնքի արքայությունը ոչ թե այս աշխարհը քանդելու, այլ իր մեջ ամփոփելու և փոխակերպելու առաքելությունն ունի։ Աստծո փառքն ու մեծությունը արգելք չդարձավ, որ Տերը հայտնվի մեր սահմանափակ աշխարհում, յուրաքանչյուրիս կյանքում, քանի որ Սերը հաղթահարում է ամեն պատնեշ ու արգելք։ Այդ սիրով զորացած և Աստվածամոր բարեխոսությամբ ապրենք լիարժեք կյանքով, հոգեպես վերածնվենք, հաղթահարենք մեղքը, լցվենք հույսով ու հավատքով։